ddrg/super_eurlex huggingface dataset:
Odločba Komisije

z dne 27. julija 1995

o obdelavi mleka in mlečnih proizvodov za prehrano ljudi iz tretjih držav ali delov tretjih držav, v katerih obstaja nevarnost slinavke in parkljevke

(Besedilo velja za EGP)

(95/342/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in proizvodov na osnovi mleka, kakor je bila nazadnje spremenjena z Aktom o pristopu Avstrije, Finske in Švedske, in zlasti člena 23(3)(d) Direktive,

ker lahko mleko in mlečni proizvodi za prehrano ljudi iz nekaterih tretjih držav ali delov tretjih držav predstavljajo nevarnost glede slinavke in parkljevke;

ker je treba določiti načine obdelav, ki se predpišejo za mleko in mlečne proizvode za prehrano ljudi iz takšnih tretjih držav ali delov takšnih držav;

ker naj se načini obdelave navedejo na modelu zdravstvenih spričeval za uvoz mleka in mlečnih proizvodov iz tretjih držav ali delov tretjih držav, če obstaja nevarnost slinavke in parkljevke;

ker morajo načini obdelave, ki se predpišejo, imeti tako znanstveno osnovo, kakršno priporoča Znanstveni veterinarski odbor, in ker morajo upoštevati zahteve varstva zdravja ljudi in živali;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Mleko in mlečni proizvodi za prehrano ljudi iz tretjih držav ali delov tretjih držav, kjer je v zadnjih 12 mesecih izbruhnila slinavka in parkljevka, ali ki so v zadnjih 12 mesecih izvajale cepljenje proti slinavki in parkljevki, morajo pred vstopom na ozemlje Skupnosti:

(a) biti sterilizirani, tako da dosežejo vrednost F° enako ali večjo od 3; ali

(b) iti v začetno toplotno obdelavo z učinkom, najmanj enakovrednim tistemu, ki ga dosežemo s pasterizacijo pri temperaturi najmanj 72 °C za najmanj 15 sekund, tako da zagotovimo negativno reakcijo na preskus fosfataze, ki ji sledi:

(i) druga toplotna obdelava, ki vključuje visokotemperaturno pasterizacijo, UHT ali sterilizacijo, tako da zagotovi negativno reakcijo na preskus peroksidaze; ali

(ii) pri mleku v prahu ali proizvodih na osnovi mleka v prahu druga toplotna obdelava z učinkom, najmanj enakovrednim tistemu, ki ga dosežemo s prvo toplotno obdelavo, tako da zagotovi negativno reakcijo na preskus fosfataze, ki mu sledi postopek sušenja; ali

(iii) postopek zakisljevanja, tako da se vrednost pH zniža in ostane pod 6 najmanj eno uro.

Člen 2

Ta odločba se uporablja od 2. februarja 1996.

Člen 3

Ta odločba je naslovljena na države članice.

V Bruslju, 27. julija 1995

Za Komisijo

Franz Fischler

Član Komisije
Odločba Komisije

z dne 24. januarja 1994

o izvajanju računalniškega omrežja Animo

(94/34/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,

ker je Komisija sprejela več odločb o računalniškem omrežju Animo, še zlasti Odločbo 91/398/EGS z dne 19. julija 1991 o računalniškem omrežju za povezavo med veterinarskimi organi (Animo) [3], Odločbo 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [4], in Odločbo 93/227/EGS z dne 5. aprila 1993 o začasni vzpostavitvi računalniškega omrežja Animo v Italiji [5];

ker računalniško omrežje Animo trenutno deluje v večjem delu Skupnosti;

ker je cilj vzpostaviti mrežo, ki bo delovala po vsej Skupnosti; ker je zato treba določiti roke za začetek izvajanja sistema kot celote;

ker je treba določiti predpise, ki se bodo uporabili v primeru, ko država članica ne more v celoti sodelovati v omrežju;

ker ta odločba ne posega v predhodne določbe o omrežju Animo, zlasti tiste, zajete v odločbah 92/486/EGS in 93/227/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice zagotovijo, da se njihove centralne enote priključijo na omrežje Animo (pošiljanje in sprejemanje vseh sporočil, predvidenih po sistemu Animo) najpozneje do 1. februarja 1994.

Člen 2

Države članice zagotovijo, da se vse lokalne enote in mejne kontrolne točke priključijo na omrežje Animo najpozneje do 1. junija 1994.

Člen 3

Če država članica v skladu s členom 1 ne more začeti uporabljati računalniškega omrežja Animo do 1. Februarja 1994, centralni pristojni organ te države članice po telefaksu pošlje centralnemu organu namembne države vsa sporočila, za katerih pošiljanje je namenjen sistem Animo.

Člen 4

Če lokalna enota v državi članici ne more začeti uporabljati računalniškega omrežja Animo do 1. junija 1994, centralni pristojni organ te države članice zagotovi, da vsa sporočila, za katerih pošiljanje je po sistemu Animo namenjena ta enota, prevzame centralna enota.

Člen 5

Določbe iz te odločbe se uporabljajo brez poseganja v predhodne določbe o sistemu Animo, zlasti tiste, zajete v odločbah 92/486/EGS in 93/227/EGS.

Člen 6

Razmere v zvezi z izvajanjem sistema Animo se bodo ponovno proučile v marcu 1994.

Člen 7

Ta odločba je naslovljena na države članice.

V Bruslju, 24. januarja 1994

Za Komisijo

René Steichen

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 221, 9.8.1991, str. 30.

[4] UL L 291, 7.10.1992, str. 20.

[5] UL L 97, 23.4.1993, str. 31.

--------------------------------------------------
Odločba Komisije

z dne 28. decembra 1994

o določitvi statusa Finske kot države, v kateri se ne izvaja cepljenje proti atipični kokošji kugi

(94/963/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/593/EGS z dne 15. oktobra 1990 o pogojih v zvezi z zdravstvenim varstvom živali za trgovino s perutnino in valilnimi jajci znotraj Skupnosti ter njihov uvoz iz tretjih držav [1], kakor je bila spremenjena z Aktom o pogojih pristopa Kraljevine Norveške, Republike Avstrije, Republike Finske in Kraljevine Švedske ter o prilagoditvah pogodb, na katerih temelji Evropska unija, Prilogo I(V)(E)(1)(2)(4)(d), in zlasti člena 12(2) Direktive,

ker je na Finskem cepljenje perutnine proti atipični kokošji kugi prepovedano že več kot eno leto;

ker se v matičnih jatah na Finskem najmanj enkrat letno izvaja program spremljanja atipične kokošje kuge; ker na gospodarstvih ni perutnine, ki je bila cepljena proti atipični kokošji kugi;

ker je ob upoštevanju razmer v zvezi z atipično kokošjo kugo primerno, da se določi status Finske;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Finska izpolnjuje merila, določena v členu 12(2) Direktive 90/539/EGS.

Člen 2

Ta odločba začne veljati ob pogoju in z dnem začetka veljavnosti Pogodbe o pristopu Norveške, Avstrije, Finske in Švedske.

Člen 3

Ta odločba je naslovljena na države članice.

V Bruslju, 28. decembra 1994

Za Komisijo

René Steichen

Član Komisije

[1] UL L 303, 31.10.1990, str. 6.

--------------------------------------------------
Odločba Komisije

z dne 18. februarja 1994

o spremembi Direktive Sveta 91/68/EGS v zvezi z oblikovanjem zdravstvenih spričeval

(94/164/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami [1], in zlasti člena 14(2) Direktive,

ker bi bilo treba podrobneje opredeliti besedilo v spričevalih iz Priloge E k Direktivi 91/68/EGS in ker bi le-to moralo vsebovati jamstva v zvezi z nekaterimi boleznimi;

ker bi bilo treba zaradi preprečevanja nejasnosti preoblikovati določbe iz Priloge E k navedeni direktivi;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Prilogo E k Direktivi 91/68/EGS se nadomesti s Prilogo k tej odločbi.

Člen 2

Ta odločba začne veljati 60. dan po dnevu notifikacije.

Člen 3

Ta odločba je naslovljena na države članice.

V Bruslju, 18. februarja 1994

Za Komisijo

René Steichen

Član Komisije

[1] UL L 46, 19.2.1991, str. 19.

--------------------------------------------------

PRILOGA

PRILOGA E

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Sklep Sveta

z dne 16. decembra 1993

o sklenitvi carinske konvencije o začasnem uvozu gospodarskih cestnih vozil (1956) in sprejetju resolucije Združenih narodov o uporabi zvezkov o carinskem prehodu in zvezkov CPD, ki se nanašajo na gospodarska cestna vozila

(94/111/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe, skupaj s členom 228(2),

ob upoštevanju predloga Komisije,

ker carinska konvencija o začasnem uvozu gospodarskih cestnih vozil, usklajena s pogajanji pod okriljem Organizacije združenih narodov ter podpisana v Ženevi 18. maja 1956, vključuje pogoje in postopke za začasni uvoz gospodarskih cestnih vozil na carinska območja Skupnosti in tretjih držav, ter predstavlja carinski sporazum, ki bi lahko učinkovito pomagal razširiti menjavo s tujino;

ker je po členu 33(2 bis) Konvencija odprta za pristop regionalnih organizacij za gospodarsko povezovanje;

ker so prav tako vse države članice Skupnosti pogodbenice Konvencije;

ker mora Skupnost, če želi postati pogodbenica, deponirati pri generalnemu sekretarju Organizacije združenih narodov listino za pristop;

ker so obstoječe določbe Skupnosti o začasnem uvozu cestnih vozil za gospodarsko uporabo usklajene s tistimi iz Konvencije in zato ni treba izraziti pridržkov glede člena 38 Konvencije;

ker je primerno, da se Konvencija odobri;

ker bi bilo primerno sočasno sprejeti tudi resolucijo Združenih narodov z dne 2. julija 1993 o uporabi zvezkov o carinskem prehodu in zvezkov CPD, ki se nanašajo na gospodarska cestna vozila,

SKLENIL:

Člen 1

1. Carinska konvencija o uvozu gospodarskih cestnih vozil se odobri v imenu Skupnosti.

Besedilo Konvencije je navedeno v Prilogi I.

2. Skupnost sprejme resolucijo Združenih narodov z dne 2. julija 1993 o uporabi zvezkov o carinskem prehodu in zvezkov CPD, ki se nanašajo na gospodarska cestna vozila, skladno s pogoji iz Priloge II k temu sklepu.

Člen 2

1. Predsednik Sveta je pooblaščen, da določi osebo, ki bo v imenu Skupnosti pooblaščena za deponiranje instrumenta za pristop h Konvenciji.

2. Tako določena oseba obvesti generalnega sekretarja Združenih narodov o sprejetju resolucije.

3. Komisijo se pooblasti, da po posvetu z državami članicami in deponiranju instrumenta za pristop iz odstavka 1 pošlje generalnemu sekretarju Združenih narodov informacijo iz člena 33(2) (bis) Konvencije.

V Bruslju, 16. decembra 1993

Za Svet

Predsednik

R. Urbain

--------------------------------------------------
Sklep Sveta

z dne 15. februarja 1993

o garanciji, ki jo Skupnost odobri Evropski investicijski banki za izgube pri posojilih za projekte skupnega interesa v določenih tretjih državah

(93/115/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti njenega člena 235,

ob upoštevanju predloga Komisije [1],

ob upoštevanju mnenja Evropskega parlamenta [2],

glede na to, da se je Svet na zasedanju 13. in 14. marca 1991 na podlagi sporočila Komisije odločil za omejeno povečanje aktivnosti Evropske investicijske banke (EIB) v tistih tretjih državah, s katerimi je Skupnost sklenila sporazume o sodelovanju;

glede na to, da je Svet 8. julija 1991 potrdil te smernice;

glede na to, da je Svet 19. maja 1992 določil smernice glede posojil, ki jih EIB odobrava v tretjih državah, s katerimi je Skupnost sklenila sporazume o sodelovanju;

ker je Svet povabil EIB, naj skladno s svojimi predpisi in običajnimi merili zagotovi posojila za projekte skupnega interesa v določenih tretjih državah, ki bodo zavarovani z garancijo;

ter glede na to, da bo kmalu ustanovljen Garancijski sklad, s katerim bo zagotovljena primerna proračunska obravnava garancij za posojila Skupnosti, odobrena tretjim državam skladno s sklepi Evropskega sveta na zasedanju 11. in 12. decembra 1992,

SKLENIL:

Člen 1

Skupnost daje polno garancijo Evropski investicijski banki za primere, ko Banka ne bo prejela plačil za posojila, ki so bila skladno z njenimi običajnimi merili odobrena tretjim državam, s katerimi je Skupnost sklenila sporazume o sodelovanju. Za triletno obdobje je določena omejitev v višini 250 milijonov evrov na leto. Po izteku tega roka se preuči ustreznost te omejitve.

V ta namen se EIB in Komisija sporazumeta o postopkih za izvajanje garancije.

Člen 2

Vsakih šest mesecev bo Komisija obvestila Evropski parlament in Svet o poteku črpanja posojil, zavarovanih z garancijo. V ta namen bo Banka posredovala Komisiji vse potrebne podatke za celovito obveščanje Evropskega parlamenta in Sveta.

Komisija bo za Evropski parlament in Svet enkrat letno pripravila poročilo z oceno izvajanja tega sklepa.

V Bruslju, 15. februarja 1993

Za Svet

Predsednik

M. Jelved

[1] UL C 172, 8.7.1992, str. 6.

[2] UL C 21, 25.1.1993.

--------------------------------------------------
Odločba Komisije

z dne 21. septembra 1993

o spremembi Odločbe 93/195/EGS v zvezi s ponovnim vstopom registriranih konjev iz nekaterih hipodromov v Združenih državah Amerike

(93/509/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila nazadnje spremenjena z Direktivo 92/36/EGS [2], in zlasti člena 19(ii) Direktive,

ker je Komisija z Odločbo 39/195/EGS [3] določila pogoje zdravstvenega varstva živali in veterinarska spričevala za ponovni vstop registriranih konj za dirke, tekmovanja in kulturne prireditve po začasnem izvozu;

ker je bila na hipodromih Arlington International Racetrack, Illinois, Churchill Downs, Kentucky, Ak-sar-ben, Nebraska in Prairie Meadows, Iowa v Združenih državah Amerike potrjena prisotnost konjskega arteritisa;

ker pojav konjskega arteritisa lahko pomeni nevarnost ob ponovnem vstopu po začasnem izvozu registriranih konjev Skupnosti, ki so sodelovali na tekmovanjih na zadevnih hipodromih;

ker je zato v skladu z zgoraj navedeno odločbo treba sprejeti ukrepe za prepoved ponovnega vstopa po začasnem izvozu registriranih konj za dirke, tekmovanja in kulturne prireditve iz zadevnih hipodromov; ker je ob upoštevanju epizootiološkega poznavanja te bolezni prepoved treba omejiti na obdobje šestih mesecev;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 93/195/EGS se spremeni:

1. v skupini C v Prilogi I se "Združene države Amerike" nadomesti z "Združene države Amerike (z izjemo naslednjih hipodromov do 28. februarja 1994: Arlington International Racetrack, Illinois, Churchill Downs, Kentucky, Ak-sar-ben, Nebraska in Prairie Meadows, Iowa)";

2. v skupini C v Prilogi II se "Združene države Amerike" nadomesti z "Združene države Amerike (z izjemo naslednjih hipodromov do 28. februarja 1994: Arlington International Racetrack, Illinois, Churchill Downs, Kentucky, Ak-sar-ben, Nebraska in Prairie Meadows, Iowa)".

Člen 2

Ta odločba je naslovljena na države članice.

V Bruslju, 21. septembra 1993

Za Komisijo

René Steichen

Član Komisije

[1] UL L 224, 18.8.1990, str. 42.

[2] UL L 157, 10.6.1992, str. 28.

[3] UL L 86, 6.4.1993, str. 1.

--------------------------------------------------
Odločba Komisije

z dne 22. julija 1993

o opredelitvi subvencij na proizvodnjo in na uvoz zaradi izvajanja člena 1 Direktive Sveta 89/130/EGS, Euratom o usklajevanju načinov za obračunavanje bruto nacionalnega proizvoda po tržnih cenah

(93/475/EGS, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Direktive Sveta 89/130/EGS, Euratom, z dne 13. februarja 1989 [1] o usklajevanju načinov za obračunavanje bruto nacionalnega proizvoda po tržnih cenah in zlasti člena 1 Direktive,

ker je za namene opredelitve bruto nacionalnega proizvoda po tržnih cenah (BNPtc) v skladu s členom 1 Direktive 89/130/EGS, Euratom, treba pojasniti opredelitev subvencij na proizvodnjo in na uvoz, ki se uporabljajo v Evropskem sistemu integriranih ekonomskih računov;

ker so ukrepi, predvideni v tej odločbi, v skladu z mnenjem odbora, ustanovljenega na podlagi člena 6 Direktive 89/130/EGS, Euratom,

SPREJELA NASLEDNJO ODLOČBO:

Člen 1

Za namene izvajanja člena 1 Direktive 89/130/EGS, Euratom, se v prilogi k tej odločbi natančno opredelijo subvencije na proizvodnjo in na uvoz.

Člen 2

Ta odločba je naslovljena na države članice.

V Bruslju, 22. julija 1993

Za Komisijo

Henning Christophersen

Podpredsednik

[1] UL L 49, 21.2.1989, str. 26.

--------------------------------------------------

PRILOGA

Za namene izvajanja člena 1 Direktive 89/130/EGS, Euratom so naslednje točke namenjene pojasnitvi člena 2 te direktive glede vrednotenja proizvodnje blaga in storitev (P10).

Pod "Subvencije na proizvodnjo in na uvoz" (R30) se ne uvrščajo:

- plačila vlade v širšem smislu za specifične naprej določene skupine gospodinjstev in ki se iz upravnih razlogov plačajo tržnim proizvajalcem, da lahko znižajo cene proizvodov za ta gospodinjstva. Ta plačila se posebej izračunajo tako, da nadomestijo znižanje cen za ta gospodinjstva;

- plačila vlade v širšem smislu tržnim proizvajalcem v celoti ali delno za blago in storitve, ki jih ti tržni proizvajalci neposredno in posamično dobavljajo gospodinjstvom in do katerih imajo gospodinjstva zakonsko pravico.

Ta plačila se obravnavajo kot socialni prejemki (R64), kot raznovrstni tekoči transferji (R69) ali kot kolektivna potrošnja (P30).

--------------------------------------------------
Sklep Sveta

z dne 15. marca 1993

o sklenitvi Sporazumov v obliki izmenjave pisem med Evropsko gospodarsko skupnostjo na eni strani in Republiko Avstrijo, Republiko Finsko, Republiko Islandijo, Kraljevino Norveško in Kraljevino Švedsko na drugi strani o začasni uporabi Sporazumov o nekaterih dogovorih na področju kmetijstva, ki so jih navedene stranke podpisale v Portu 2. maja 1992

(93/239/ES)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker se je v razpravi o prilagoditvi Sporazuma o Evropskem gospodarskem prostoru (EGP) po odločitvi Švicarske konfederacije, da ne ratificira navedenega Sporazuma, izkazalo, da je možno skleniti Sporazume v obliki izmenjave pisem med Evropsko gospodarsko skupnostjo na eni strani in Republiko Avstrijo, Republiko Finsko, Republiko Islandijo, Kraljevino Norveško in Kraljevino Švedsko na drugi strani o začasni uporabi dvostranskih sporazumov o nekaterih dogovorih na področju kmetijstva, ki so jih iste stranke podpisale v Portu 2. maja 1992, od 15. aprila 1993;

ker se sporazumi v obliki izmenjave pisem sklicujejo na člen 15 Sporazumov o prosti trgovini med Evropsko gospodarsko skupnostjo in vsako od navedenih držav;

ker je treba odobriti obravnavane Sporazume,

SKLENIL:

Člen 1

Skupnost odobri Sporazume v obliki izmenjave pisem med Evropsko gospodarsko skupnostjo na eni strani in Republiko Avstrijo, Republiko Finsko, Republiko Islandijo, Kraljevino Norveško in Kraljevino Švedsko na drugi strani o začasni uporabi dvostranskih sporazumov o nekaterih dogovorih na področju kmetijstva od 15. aprila 1993, ki so jih navedene stranke podpisale v Portu 2. maja 1992 [1].

Besedila Sporazumov so priložena k temu sklepu.

Člen 2

Predsednik Sveta je pooblaščen za imenovanje osebe, ki je pooblaščena za podpis Sporazumov, ki zavezujejo Skupnost.

V Bruslju, 15. marca 1993

Za Svet

Predsednik

M. Jelved

[1] UL L 109, 1.5.1993, str. 2, 18, 32, 43 in 59.

--------------------------------------------------
Sklep Sveta

z dne 16. marca 1992

o ustanovitvi enotnega svetovalnega odbora za Eurotecnet in Force ter o spremembah sklepov 89/657/EGS in 90/267/EGS

(92/170/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 128 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker bi bilo treba dejavnosti, ki jih trenutno izvajata svetovalna odbora za Eurotecnet in Force, ustanovljena po členu 10 sklepov 89/657/EGS [4] in 90/267/EGS [5], zaradi večje učinkovitosti delovanja Skupnosti na področju poklicnega usposabljanja kombinirati, da bi oblikovali enoten svetovalni odbor, kakor je objavila Komisija v svojem memorandumu o racionalizaciji in uskladitvi programov poklicnega usposabljanja na ravni Skupnosti;

ker bi bilo zato treba spremeniti člen 10 sklepov 89/657/EGS in 90/267/EGS,

SKLENIL:

Člen 1

1. Pri izvajanju programov Eurotecnet in Force pomaga Komisiji svetovalni odbor, ki ga sestavljata dva predstavnika iz vsake države članice in mu predseduje predstavnik Komisije.

Članom odbora lahko pomagajo izvedenci ali svetovalci.

Komisija na predlog organizacij imenuje 12 predstavnikov socialnih partnerjev, ki sodelujejo pri delu odbora kot opazovalci.

2. Predstavnik Komisije predloži odboru osnutek v zvezi z:

(a) splošnimi smernicami, ki urejajo programe Eurotecnet in Force;

(b) splošnimi smernicami za finančno pomoč, ki jo zagotavlja Skupnost (zneski, trajanje in prejemniki pomoči);

(c) vprašanji glede splošne uravnoteženosti programov Eurotecnet in Force, vključno z delitvijo na razne dejavnosti ter prepletanjem z drugimi programi in pobudami Skupnosti na področju poklicnega usposabljanja;

(d) vprašanji glede ovrednotenja programov in objavljanjem njihovih ugotovitev zaradi predložitve poročil, navedenih v členu 11 sklepov 89/657/EGS in 90/267/EGS.

3. Odbor da svoje mnenje o osnutku v roku, ki ga lahko določi predsednik glede na nujnost zadeve, če je potrebno, tudi z glasovanjem.

4. Mnenje se zabeleži v zapisniku. Poleg tega ima vsaka država članica pravico zahtevati, da gre v zapisnik tudi njeno stališče.

5. Komisija kar najbolj upošteva mnenje, ki ga da odbor. Odbor obvesti o tem, kako je bilo upoštevano.

Člen 2

Člen 10 Sklepa 89/657/EGS se nadomesti z naslednjim:

"Člen 10

Odbor

Pri izvajanju tega sklepa Komisiji pomaga svetovalni odbor, ki je ustanovljen s členom 1 Sklepa 92/170/EGS [6]."

Člen 3

Člen 10 Sklepa 90/267/EGS se nadomesti z naslednjim:

"Člen 10

Odbor

Pri izvajanju tega sklepa Komisiji pomaga svetovalni odbor, ki je ustanovljen s členom 1 Sklepa 92/170/EGS [7]."

Člen 4

Ta sklep začne veljati s 1. julijem 1992.

V Bruslju, 16. marca 1992

Za Svet

Predsednik

Jorge Braga de Macedo

[1] UL C 24, 31. 1. 1991, str. 6.

[2] UL C 240, 12. 7. 1991, str. 240.

[3] UL C 120, 20. 3. 1991, str. 23.

[4] UL L 393, 30. 12. 1989, str. 29.

[5] UL L 156, 21. 6. 1990, str. 1.

[6] UL L 75, 21. 3. 1992, str. 51.

[7] UL L 75, 21. 3. 1992, str. 51.

--------------------------------------------------